Sergio García Ferrera

Sergio García Ferrera, nado en Cádavos (A Mezquita) o 3 de maio de 1925 e finado no mesmo lugar o 26 de marzo de 2019, foi un mestre, médico e político galego.

 Traxectoria 
Fillo de Antonio Bernardo García Barros. Aos once anos foi enviado a estudar a Ourense co seu irmán e viviu cos seus tíos Fructuoso Manrique Martín e Marcial García Barros. Logo do golpe de Estado do 18 de xullo de 1936 detiveron ao seu pai e aos seus tíos aos que lle levaba comida á cadea de Ourense. Estudou Maxisterio en Santiago de Compostela e licenciouse en Medicina na Universidade de Santiago de Compostela. Exerceu como médico interino no Barco de Valdeorras e despois en Guadalaxara. Diplomouse en Madrid en Medicina laboral e Sanidad Nacional. Exerceu como médico titular en Zamora e A Gudiña para finalmente trasladarse á Mezquita. Foi un dos fundadores do PSOE en Galicia. Nas eleccións municipais de 1983 encabezou a candidatura do PSdeG-PSOE da Mezquita e foi elixido concelleiro. Nas municipais de 1987 volveu encabezar a candidatura do PSdeG-PSOE e foi elixido alcalde da Mezquita por maioría simple. Nas municipais de 1991 foi novamente elixido alcalde, nesta ocasión con maioría absoluta. Continuou como alcalde ata 1995, cando non concorreu á reelección.

 Recoñecementos 

En 2013 inaugurouse en Cádavos unha praza co seu nome."El PSOE destacó el trabajo del exalcalde de A Mezquita, Sergio García Ferrera", La Voz de Galicia, Ourense, 1-9-2013, p. 8.

 Vida persoal 

Casou na Gudiña con María del Carmen Pravos Rico.
 Notas 

 Véxase tamén 

 Outros artigos 
Eleccións municipais na Mezquita

 Ligazóns externas 
 Homenaxe ao Dr. Sergio García, ex alcalde socialista da Mezquita
 Héroes o traidores, artigo de Sergio García Ferrera en La Región, .
 García Ferrera: 'É un orgullo que o lugar leve o meu nome

Categoría:Alumnos da Universidade de Santiago de Compostela
Categoría:Médicos da Mezquita
Categoría:Alcaldes da Mezquita

Categoría:Alcaldes de Galicia polo PSdeG-PSOE
Categoría:Alcaldes de Galicia durante a democracia
Categoría:Nados na Mezquita
Categoría:Nados en 1924
Categoría:Finados en 2019